
(prot. Nr.                .§)

Grozījumi Ministru kabineta 2006.gada 20.jūnija noteikumos Nr.495 "Likuma "Par nekustamā īpašuma nodokli" normu piemērošanas kārtība"
Izdoti saskaņā ar likuma

"Par nekustamā īpašuma nodokli"

12.pantu un pārejas noteikumu

9.punkta 11.apakšpunktu
1. Izdarīt Ministru kabineta 2006.gada 20.jūnija noteikumos Nr.495 "Li​ku​ma "Par nekustamā īpašuma nodokli" normu piemērošanas kārtība" (Latvijas Vēstnesis, 2006, 98.nr.) šādus grozījumus:

1.1. izteikt 6.punktu šādā redakcijā:
"6. Piemērojot likuma 1.panta otrās daļas 3.punktu: 

6.1. par zemi zem koplietošanas dzelzceļa sliežu ceļiem uzskatāma zeme zem objektiem, kas minēti Dzelzceļa likuma 4.panta pirmās daļas 1., 2., 4., 5., 6. un 8.punktā, kā arī 3. un 7.punktā, izņemot zemi zem stacijām proporcionāli stacijas platības iznomātajai daļai un dzelzceļa zemes nodalījuma joslā esošajām iznomātajām ēkām vai to daļām (telpu grupām);
6.2. par zemi zem koplietošanas šosejām, ceļiem, pazemes ceļiem un ie​lām uzskatāma zeme zem valsts un pašvaldību šosejām, ceļiem, pazemes ceļiem un ielām (atbilstoši Ceļu satiksmes likumā lietotajam terminam "ceļš"), kuras ir tiesības lietot visiem ceļu satiksmes dalībniekiem."; 

1.2. svītrot 11.punktu;
1.3. izteikt 12.punktu šādā redakcijā:

"12. Likuma 1.panta otrās daļas 6.punkta nosacījumi piemērojami tiem kultūras pieminekļiem, kuri ir iekļauti Valsts aizsargājamo kultūras pieminekļu sarakstā, kas apstiprināts likumā "Par kultūras pieminekļu aizsardzību" noteiktajā kārtībā. Par nekustamā īpašuma izmantošanu kultūras vajadzībām uz​skatāma tā izmantošana saskaņā ar likuma 1.panta otrās daļas 20.punktu.";
1.4. svītrot 14.punktu;
1.5. papildināt noteikumus ar 17.1 punktu šādā redakcijā:
"17.1 Piemērojot likuma 1.panta otrās daļas 15.punktu, no budžeta finan​sējamās iestādes nosakāmas atbilstoši Likumā par budžetu un finanšu vadību lietotajam terminam "budžeta iestāde".'';
1.6. papildināt noteikumus ar 31.1 punktu šādā redakcijā:

"31.1 Piemērojot likuma 4.panta piekto daļu, ēkas daļas vai telpu grupas ka​das​trālo vērtību aprēķina no ēkas kadastrālās vērtības proporcionāli attiecī​gajai ēkas daļas platībai vai telpu grupas kopējai platībai.";
1.7. izteikt 33.2.apakšpunktu šādā redakcijā:
"33.2. iesniegumu par nodokļa atvieglojuma piemērošanu ar  apliecinā​jumu, ka zeme vai tās daļa un individuālā dzīvojamā māja vai tās daļa (telpu grupa) netiek izmantota saimnieciskajā darbībā;";
1.8. svītrot 33.3.apakšpunktu;
1.9. izteikt 34.punktu šādā redakcijā:
"34. Pēc pirmreizējas šo noteikumu 33.punktā minēto dokumentu iesnieg​šanas turpmākajos taksācijas gados iesniedzams tikai šo noteikumu 33.2.apakš​punktā minētais apliecinājums.";
1.10. izteikt 40.1.apakšpunktu šādā redakcijā:
"40.1. par valstij vai pašvaldībai piekritīgo, piederošo, privatizācijai nodoto vai privatizēto zemi, uz kuras atrodas valstij vai pašvaldībai piederoša, privatizācijai nodota vai privatizēta daudzdzīvokļu dzīvojamā māja;";
1.11. izteikt 41.1.apakšpunktu šādā redakcijā:

''41.1. īrniekiem, mākslinieku darbnīcu un nedzīvojamo telpu nomniekiem un personām, kuras īpašuma tiesības uz dzīvokli, mākslinieku darbnīcu vai nedzīvojamo telpu ir ieguvušas līdz dzīvojamās mājas privatizācijai, kā arī dzīvokļu īpašumu tiesiskajiem valdītājiem (līdz nekustamā īpašuma reģistrē​šanai zemesgrāmatā) ar īres maksas, nomas maksas vai daudzdzīvokļu mājas apsaimniekošanas maksas starpniecību, iekļaujot nodokļa maksājumus attiecīgi īres maksā, nomas maksā vai daudzdzīvokļu mājas apsaimniekošanas maksā;'';
1.12. svītrot 41.2.apakšpunktā vārdus "vai tiesiskajiem valdītājiem (līdz nekustamā īpašuma reģistrēšanai zemesgrāmatā)";
1.13. papildināt noteikumus ar 60.1 punktu šādā redakcijā:
"60.1 Piemērojot likuma pārejas noteikumu 22.punktu:

60.1 1. nekustamā īpašuma lietošanas mērķis uzskatāms par nemainītu, ja Ministru kabineta 2006.gada 20.jūnija noteikumos Nr.496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" noteiktajā kārtībā pašvaldība nav mainījusi nekustamā īpašuma lietošanas mērķi vai lietošanas mērķis mainīts, pamatojoties uz tiesas nolēmumu, uz administratīvo aktu (iestādes lēmumu), kurš atceļ iepriekš pieņemto prettiesisko lēmumu, vai uz Nekustamā īpašuma valsts kadastra likuma 93.pantu;
60.1 2. ja, pamatojoties uz likuma 1.panta otrās daļas 13.punktā paredzēto nosacījumu, nekustamā īpašuma nodoklis par rekonstruētu ēku iepriekšējam taksācijas gadam nav aprēķināts, nodokļa apmēra pieauguma ierobežojumu piemēro, ņemot vērā nodokļa summu, kāda būtu aprēķināta, ja uz šo ēku netiktu attiecināts minētais likuma nosacījums;
60.1 3. nodokļa apmēra pieauguma ierobežojumu piemēro, ja:

60.1 3.1. zemes vienībai nav mainīta tās kopējā platība un kopējās izmaiņas, kas radušās pēc zemes vienības lietošanas mērķu maiņas, nepārsniedz 10 procentus no zemes vienības kopējās platības; 
60.1 3.2. zemes vienību ar vienu lietošanas mērķi sadala vairākās zemes vienībās un atdalītajām zemes vienībām nosaka tādu pašu lietošanas mērķi, kāds bija zemes vienībai pirms tās sadalīšanas."
2. Noteikumi stājas spēkā ar 2008.gada 1.janvāri.

